Diari Oficial de la Generalitat Valenciana


Sumari del DOGV 7073, del 23-07-2013 (2013/7309)

Notificació de la sentència dictada en el procediment de divorci contenciós número 92/2012.
-------------------------------------------------------------------------------------------

### Dades del document

Número de DOGV
:   7073

Data del DOGV
:   23-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7309


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de divorci contenciós número 92/2012. [2013/7309]  
Divorci contenciós número 092-2012  
«Sentència número 26/2013  
Gandia, 20 de juny de 2013  
Antonio Rafael Hernández Olí Vencía, magistrat jutge titular del Jutjat de Violència contra la Dona número 1 de Gandia, he vist les presents actuacions de juí verbal número 092/2012 entre les parts; d'una banda, com a demandant, María Ángeles Zamora Bernal, representada pel procurador Juan Lacasa i assistida del lletrat Álvarez Boltá, i d'una altra banda, com a demandat, Carlos Vicente Rosero Montezuma, en rebel·lia, sobre divorci contenciós, amb intervenció del ministeri fiscal.  
  
Antecedents de fet  
Primer. La representació indicada anteriorment va presentar una demanda contra l'expressat demandat, en la qual, després d'exposar els fets i fonaments jurídics que considerava pertinents i que ací es donen per reproduïts, sol·licitava que es dictara una sentència en què es disposara la dissolució per divorci del matrimoni format pels litigants, amb l'adopció de les mesures que hi sol·licitava i amb la imposició de les costes a la part demandada.  
Segon. Per torn de repartiment, va correspondre a este Jutjat la demanda anterior, que va ser admesa a tràmit i, una vegada citats el demandat i el ministeri fiscal (el primer d'estos per mitjà d'edictes, per no poder localitzar-lo) i ser declarat en rebel·lia, va ser tinguda per contestada la demanda, es van convocar les parts a juí verbal i la part actora es va ratificar en el seu escrit de demanda. El ministeri públic va sol·licitar que es dictara una sentència en els termes continguts en la demanda, excepte pel que fa a la pensió alimentària, que seria de 150 euros, i les visites que, mentre el pare no fóra localitzat, estarien en suspens. El demandat no hi va assistir. Al terme de la vista les actuacions queden vistes per a sentència.  
Quart. Fets provats: María Ángeles Zamora Bernal i Carlos Vicente Rosero Montezuma van contraure matrimoni a Gandia el dia 16 de març de 2007. D'este matrimoni va nàixer i viu V. M. R. Z., nascut el dia 10 de març de 2007.  
Quint. En la tramitació d'este procediment s'han observat i complit les prescripcions legals.  
Fonaments de dret  
Primer. Sol·licitada la dissolució del matrimoni per mitjà de l'exercici de l'acció de divorci, s'establix en l'article 85 del Codi Civil que el matrimoni es dissol, siga quina siga la forma i el temps de la seua celebració, per la mort o declaració de defunció d'un dels cònjuges i pel divorci, i consta que el matrimoni es va celebrar fa més de tres mesos, per la qual cosa cap objecció legal s'advertix en el divorci pretés.  
  
Segon. Ja que és imperativa la declaració de divorci quan es disposa dels requisits legals i, ja que estos existixen, es declara dissolt el matrimoni per divorci. La rebel·lia no suposa reconeixement de cap fet ni implica indefensió, per això les pretensions de la part actora han de ser examinades d'acord amb els requisits de legalitat i interés del menor. D'acord amb estos principis, no s'ha acreditat renda, pensió o cap subsidi en el demandat, el qual, a més ?segons ha afirmat la part actora?, residix fora del territori nacional. A més, quan en l'orde de protecció es va establir de comú acord la quantitat de 200 euros, en aquell moment l'imputat i ara demandat estava treballant. D'acord amb això, s'aproven les mesures sol·licitades per la part actora, amb l'excepció abans expressada, que disposa de l'informe favorable del ministeri públic.  
  
En el moment de dictar esta resolució, no hi ha prohibició d'aproximació o comunicació entre els litigants.  
Les mesures que s'establixen són les següents:  
1. Atribuir la vivenda familiar, situada a Gandia, carrer de Madrid, 39, 5, 9, a l'esposa i al fill menor, ja que l'interés d'este és el més necessitat de protecció i perquè la vivenda pertany a l'esposa amb caràcter privatiu.  
2. Atribuir la guarda i custòdia del fill menor d'edat, V. M., a la mare, i s'establix en favor del pare un règim de visites ampli i flexible segons la conveniència de cada moment i en atenció sempre a l'interés del menor, no obstant això i si no hi ha un acord, s'establix el següent:  
  
El pare estarà en companyia del fill els caps de setmana alterns, des de l'eixida del col·legi dels divendres, d'on haurà d'arreplegar-lo, fins al diumenge a les 20.00 hores, que haurà de retornar el menor al domicili matern.  
Durant les vacacions escolars de Nadal-Reis, Falles, Setmana Santa-Pasqua, estiu i fires de Gandia, el menor estarà la meitat de cada un d'estos grups de vacacions en companyia de la mare i l'altra meitat en companyia del pare de forma rotativa; és a dir, durant els anys parells, el menor estarà la primera meitat de cada grup de vacacions amb la mare i la segona meitat amb el pare, i durant els anys imparells, el menor estarà la primera meitat de cada un dels grups de vacacions escolars amb el pare i la segona meitat amb la mare.  
  
Respecte a les vacacions d'estiu, es disposa que el menor estarà la meitat de les vacacions mencionades amb la mare i l'altra meitat amb el pare, si bé les vacacions d'estiu es dividiran per quinzenes, corresponent el període comprés entre els dies 1 i 15 al progenitor que corresponga passar amb el seu fill la primera meitat de les vacacions i els dies compresos entre el 16 i 30 o 31 al progenitor que corresponga la segona meitat de les vacacions.  
3. S'establix que els dos progenitors hauran de tindre en els seus respectius domicilis la roba, sabates i els objectes de neteja i ús ordinari que necessite el fill durant el temps que el tinguen amb ells, i serà de cada un d'estos el gasto que açò els ocasione.  
4. S'establix com a pensió alimentària en favor del menor la quantitat de 150 euros mensuals.  
Esta quantitat serà actualitzada anualment d'acord amb els índexs de l'índex de preus al consum, dictats per l'Institut Nacional d'Estadística o l'organisme homologat que el substituïsca i s'haurà d'ingressar en el compte corrent que es designe a l'efecte els cinc primers dies de cada mes.  
5. Respecte dels gastos extraordinaris que s'ocasionen per la deguda atenció al menor, estos seran satisfets per la meitat i a parts iguals pels dos progenitors, i s'entenen com a tals, els gastos mèdics i farmacèutics no coberts per la Seguretat Social i els gastos escolars no coberts pel sistema públic d'ensenyança, i s'hi incloen els gastos d'estudi, matrícula, llibres i material escolar, les classes particulars de reforç, les excursions, viatges i les activitats esportives.  
  
6. S'establix l'obligatòria necessitat de tindre el permís escrit i exprés dels dos progenitors o bé la deguda autorització judicial perquè el menor puga viatjar fora del país.  
7. Es declara dissolta la societat de guanys.  
Les mesures concernents a les visites, comunicacions i estades del pare amb el fill quedaran en suspens mentre el pare no comparega i sol·licite la seua efectivitat per qualsevol mitjà idoni que permeta tindre constància de la seua identitat i de la data de la sol·licitud.  
Tercer. No s'aprecien motius que determinen una especial condemna a les costes processals, atesa l'especialitat dels procediments de família.  
Vistos els preceptes esmentats i la resta que són aplicables.  
Dispositiva  
Estime íntegrament la demanda i declare:  
La dissolució per divorci del matrimoni contret a Almoines (València) el 29 de juliol de 2011, entre les parts, María Ángeles Zamora Bernal i Carlos Vicente Rosero Montezuma, amb els efectes legals inherents a esta declaració, i es decreten les mesures previstes en el fonament jurídic segon. Sense costes.  
Es revoquen els consentiments i poders que els cònjuges s'hagueren atorgat entre si i cessa, llevat d'un pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
Una vegada siga ferma esta sentència, remeteu-ne una testimoniança al registre civil corresponent al lloc de celebració del matrimoni perquè es realitze l'oportuna anotació marginal.  
Notifiqueu esta resolució a les parts i feu-los saber que en contra es pot interposar un recurs d'apel·lació davant d'este Jutjat, per a l'Audiència Provincial de València, dins del termini de 20 dies, comptadors des de l'endemà de la notificació d'esta, d'acord amb el que establix l'article 458 de la Llei d'Enjudiciament Civil (segons la redacció donada per Llei 37/2011, de 10 d'octubre). Ho pronuncie, mane i firme. En done fe.»  
Publicació. La sentència anterior ha sigut llegida i publicada pel jutge que la va dictar mentre celebrava audiència pública. En done fe.  
  
Gandia, 20 de juny de 2013.- La secretària judicial: María Carmen Pellicer Verdú.